open-index/open-wikipedia-markdown huggingface dataset:
Ázijská volejbalová konfederácia

**Ázijská volejbalová konfederácia** (, skr. **AVC**) je ázijská športová konfederácia, ktorá združuje volejbalové zväzy ázijských a oceánskych štátov a organizuje ázijské súťaže a podujatia vo volejbale a plážovom volejbale. Vznikla v roku 1952 a sídli v Bangkoku, v Thajsku. Združuje 65 národných volejbalových zväzov a na jej čele od roku 2020 stojí Rita Subowová z Indonézie. AVC je jednou z piatich členských konfederácií Medzinárodnej volejbalovej federácie (FIVB). 

## Zóny AVC
Členské federávie sú rozdelené geograficky do 5 volejbalových zón, ktoré boli prijaté na kongrese AVC v roku 1994.

## Prezidenti AVC

## Členské federácie
65 členských federácií:

## Podujatia
;Národné tímy
* Majstrovstvá Ázie
* Ázijské hry
* Ázijský pohár
* Vyzývací pohár AVC
* Majstrovstvá Ázie juniorov
* Majstrovstvá Ázie kadetov

;Kluby
* Klubové majstrovstvá AVC

## Referencie

## Pozri aj
* Medzinárodná volejbalová federácia

## Externé odkazy
* Oficiálna stránka AVC 
* AVC na stránke Medzinárodnej volejbalovej federácie 

Kategória:Medzinárodné volejbalové organizácie
Volejbal
Kategória:Organizácie založené v 1952
Africká volejbalová konfederácia

**Africká volejbalová konfederácia** (, skr. **CAVB**) je africká športová konfederácia, ktorá združuje volejbalové zväzy afrických štátov a organizuje africké súťaže a podujatia vo volejbale a plážovom volejbale. Vznikla v roku 1972 a sídli v Rabate, v Maroku. Združuje 54 národných volejbalových zväzov a na jej čele stojí Maročan Bouchra Hajij. CAVB je jednou z piatich členských konfederácií Medzinárodnej volejbalovej federácie (FIVB). 

V roku 1967 vznikla *Africká volejbalová komisia*, ktorá riadila volejbalové dianie v Afrike. CAVB vznikla ako posledná kontinentálna federácia FIVB.

## Zóny CAVB
Členské federácie sú rozdelené geograficky do 7 volejbalových zón:

## Členské federácie
Členom CAVB je 54 federácií:

## Podujatia
;Národné tímy
* Majstrovstvá Afriky
* Africké hry
* Majstrovstvá Afriky do 23 rokov U23
* Majstrovstvá Afriky juniorov U21/U20
* Majstrovstvá Afriky kadetov U18/U17
* Zonálne majstrovstvá

;Kluby
* Africký klubový pohár majstrov
* Africký pohár víťazov pohárov

## Pozri aj
* Medzinárodná volejbalová federácia

## Referencie

## Externé odkazy
* Oficiálna stránka CAVB 
* CAVB na stránke Medzinárodnej volejbalovej federácie 
* CAVB na stránke Európskej volejbalovej konfederácie 

Volejbal
Kategória:Medzinárodné volejbalové organizácie
Kategória:Organizácie založené v 1972
Plazmid

**Plazmid** je relatívne krátka (približne 1 000 – 200 000 bázových párov), dvojvláknová, do kruhu uzavretá molekula DNA, nachádzajúca sa v cytoplazme bunky (odtiaľ názov). Plazmidy sú typické pre prokaryotické organizmy, ale vyskytujú sa aj u jednoduchých eukaryotov. Plazmidy nesú gény, ktoré nie sú nevyhnutné pre základné životné procesy v bunke, ale môžu sa sa stať nevyhnutnými za určitých špecifických podmienok. Častým príkladom génov umiestnených na plazmidoch baktérií je gén odolnosti voči antibiotiku.

Plazmidy sa replikujú nezávisle od replikácie chromozomálnej DNA. Počet kópií jedného plazmidu v bunke býva rôzny. 

Plazmidy sa využívajú aj v génovom inžinierstve na vnášanie cudzorodej genetickej informácie do buniek geneticky nepríbuzných buniek. Napr. do plazmidu baktérie sa vložil gén na tvorbu inzulínu a tak pomohol diabetikom plnohodnotnejšie žiť.

## Zdroje
*Tento článok obsahuje časť textu z článku Deoxyribonukleová kyselina
*

Kategória:Genetika
Kategória:DNA
Fler.cz

**Fler.cz** je prvé a najväčšie internetové handmade trhovisko v Česku, ktoré nadviazalo na celosvetové handmade hnutie v snahe obnoviť maloobchodné aktivity s českými ručnými výrobkami. Na českom internete začal pôsobiť v počiatkoch hospodárskej krízy (v roku 2008) a po štyroch rokoch jeho existencie už Fler navštevovalo mesačne pól milióna návštevníkov. V roku 2010 bol cez Fler predaný tovar za viac ako 100&nbsp;miliónov&nbsp;Kč.. Fler pomáha rozvíjať podnikanie tisícom drobným živnostníkom a umelcom.

Fler je odbornou verejnosťou vnímaný ako inovatívny projekt, predovšetkým pre svoje zameranie a prepojenie obchodného modelu so sociálnou sieťou. Fler, okrem sprostredkovania predaja taktiež ponúka sociálne funkcie a aktivity (ako sú diskusia, kluby, vnútorná pošta a pod.), vnútorný reklamný systém (reklamné pozície v rámci vnútorného reklamného mixu, facebook obchod a pod.), ale zasahuje aj do mediálnej oblasti (rozsiahly online časopis, internetová televízia s profesionálnymi výstupmi a pod.).

Fler je virtuálne trhovisko pre všetkých, ktorí sa radi kochajú a obklopujú originálnymi umeleckými výrobkami – šperkami, kabelkami, oblečením od talentovaných tvorcov.

## Referencie

## Externé odkazy
* oficiálna webstránka

## Zdroj
* 

Kategória:České webové stránky
Hlboká cesta

**Hlboká cesta** je ulica:
* v Bratislave, pozri Hlboká cesta (Bratislava)
* v Dunajskej Strede, pozri Hlboká cesta (Dunajská Streda)
* v Šamoríne, pozri Hlboká cesta (Šamorín)
* v Turanoch, pozri Hlboká cesta (Turany)
* vo Vrútkach, pozri Hlboká cesta (Vrútky)
* v Žiline, pozri Hlboká cesta (Žilina)

## Pozri aj
* Hlboká ulica

Kategória:Rozlišovacie stránky – Ulice
Medzinárodné letisko Pierra Elliotta Trudeau

**Medzinárodné letisko Pierra Elliotta Trudeau** (, ) alebo **Montreal-Trudeau**, (IATA: **YUL**, ICAO: **CYUL**) je medzinárodné letisko v druhom najväčšom meste Kanady a najväčšie v provincii Quebec. Letisko je hlavným leteckým uzlom montrealskej aglomerácie, ktorá je domovom približne 4 miliónovej populácie, čo predstavuje približne 12 percent obyvateľstva Kanady. Nachádza sa na ostrove Montreal, vo vzdialenosti 12 km od centra Montrealu.  Letisko nesie názov po kanadskom politikovi Pierre Elliot Trudeauovi. Využvajú ho aj cestujúci zo severného Vermontu a severného New Yorku.

S počtom cestujúcich 13 660 862 v roku 2010 je tretie najfrekventovanejšie letisko Kanady. Je jedným z uzlov a hlavné sídlo spoločnosti Air Canada. Linka medzi Montrealom a Torontom je štrnásta najfrekventovanejšia letecká linka sveta. 

## História
V štyridsiatych rokoch 20. storočia prvé letisko Montrealu, Saint Huberts Airport, kapacitne už nepostačovalo a Ministerstvo dopravy sa rozhodlo zakúpiť pozemky bývalého pretekárskeho okruhu, Dorval Race Track s cieľom výstavby nového letiska. 1. septembra 1941 bolo letisko otvorené pod názvom **Medzinárodné letisko Montreal-Dorval** a slúžilo aj ako základňa Royal Canadian Air Force. V decembri 1960 bol otvorený nový terminál, v tých časoch jeden z najväčších terminálov sveta. Vláda Kanady predpokladala, že 20 miliónová kapacita letiska bude prekročená v roku 1985 a na konci šesťdesiatych rokov naplánovala výstabu letiska nového, Montreal Mirabel Airport, ktoré bolo otvorené v roku 1975.

Letisko Mirabel prebralo časť domácich a zahraničných letov letiska Dorval. Význam oboch letísk ale v osemdesiatych rokoch začal klesať, keďže lietadlá na transatlantických letoch sa stali technicky dokonalejšími a už nepotrebovali dotankovať v Montreale, ako aj z dôvodu poklesu ekonomického významu mesta, čo malo za následok presun časti letov do torontského letiska. Plánovaná kapacita letiska sa nenaplnila, časť letov sa vrátila na ltisko Dorval a na letisku Mirabel sa v roku 2004 skončila osobná letecká doprava. V septembri 2007 bolo letisko premenované na **Medzinárodné letisko Pierra Elliotta Trudeau** na počesť Pierra Elliota Trudeaua, významného kanadského štátnika a dlhoročného ministerského predsedu Kanady. 
Od roku 2007 je letisko schopné prijímať veľkokapacitný Airbus A380.

## Terminál
Letisko má jeden terminál a v ňom tri hlavné odbavovacie haly. Hala A je určená pre domáce linky a má 26 východov, hala B pre medzinárodné linky, okrem USA  má 13 východov a hala C pre linky do Spojených štátov má 18 východov (gates). 

## Štatistika

## Referencie


## Iné projekty

## Externé odkazy
* Oficiálna stránka 

## Zdroje

Kategória:Letiská v Quebecu
Kategória:Doprava v Montreale
Volejbalová konfederácia Severnej, Strednej Ameriky a Karibiku

**Volejbalová konfederácia Severnej, Strednej Ameriky a Karibiku** (, skr. **NORCECA**) je severoamerická športová konfederácia, ktorá združuje volejbalové zväzy severoamerických, stredoamerických a karibských štátov a organizuje súťaže v tomto regióne vo volejbale a plážovom volejbale. Vznikla v roku 1968 a sídli v Santo Domingo, v Dominikánskej republike. Združuje 41 národných volejbalových zväzov a na jej čele stojí Cristóbal Marte Hoffiz z Dominikánskej republiky. NORCECA je jednou z piatich členských konfederácií Medzinárodnej volejbalovej federácie (FIVB). 

## Dejiny
Myšlienka zrodu kontinentálnej volejbalovej federácie na americkom kontinente sa zrodila u terajšieho prezidenta FIVB, Dr. Rubén Acosta Hernándeza v roku 1966 pri organizovaní Stredoamerických a karibských hier v Portoriku. O 2 roky neskôr keď sa k Dominikánskej republike, Haiti, Kube a Portoriku pridali Kanada a Spojené štáty, vznikla NORCECA. O rok neskôr už organizovala prvé kontinentálne majstrovstvá.

## Doterajší prezidenti NORCECA

## Zóny NORCECA
Členské federácie sú rozdelené geograficky do 7 volejbalových zón:

## Členské federácie
Členom NORCECA je 41 federácií, z toho 6 členov je iba asociovaných: Bonaire, Saba, Saint Martin, Sint Maarten, Svätý Eustach a Turks a Caicos.

Bývalým členom boli Holandské Antily (*Nederlands Antilliaanse Volleybal Bond*), ktoré boli členom NORCECA do roku 2010.

## Podujatia
;Národné tímy
* Majstrovstvá NORCECA
* Panamerické hry
* Majstrovstvá NORCECA juniorov U21/U20
* Majstrovstvá NORCECA kadetov U19/U18
* Panamerický pohár
* Panamerický pohár do 23 rokov U23
* Panamerický pohár juniorov U21/U20
* Panamerický pohár kadetov U19/U18
* Pohár majstrov NORCECA

## Referencie

## Externé odkazy
* Oficiálna stránka NORCECA 
* NORCECA na stránke Medzinárodnej volejbalovej federácie 
* NORCECA na stránke Európskej volejbalovej konfederácie 

Kategória:Americké športové organizácie
Kategória:Medzinárodné volejbalové organizácie
Kategória:Organizácie založené v 1968
Hlboká cesta (Bratislava)

náhľad|Horná časť Hlbokej cesty

**Hlboká cesta** je ulica v Bratislave v Starom Meste. Jej horná časť je vysekaná v skale a táto je neprejazdná pre motorovú dopravu.

## História
Hlboká cesta nesie svoje pomenovanie už od 15. storočia, kedy sa ulica volala Tieffen Weg. Z roku 1493 pochádza prvá zmienka o kameňolome, kamene z neho sa používali na stavbu mestských hradieb a domov.

Počas morovej epidémie v roku 1713 do okolia Hlbokej cesty utieklo mnoho ľudí z mesta, kde sa šírila nákaza, ktorí tak premenili pôvodne gaštanový les v okolí na upravenú krajinu. Na znak vďaky, že prežil, dal J. G. Lauermann po morovej epidémii postaviť kaplnku sv. Petra pod Kalváriou. Druhú kaplnku Panny Márie Snežnej postavil na mieste dnešného rovnomenného kostola nad kameňolomom. V mieste niekdajšieho kameňolomu bola v roku 1889 grófkou Gabrielou Szápáryovou založená Lurdská jaskyňa, ktorá bola inšpirovaná grófkinou návštevou francúzskych Lúrd.

V okolí cesty sa nachádzali aj dva pramene, ktoré sa využívali pre mestský vodovod. V roku 1842 sa na Hlbokej ceste spomína mariánsky kúpeľ (Marienbad, Máriafürdő), ktorý opísali ako "zábavné zariadenie s tancom a hudbou". Vo vodách mariánskeho kúpeľa však neboli žiadne liečivé látky a tak bol zrušený. Nachádzal sa na dnešnej Nekrasovovej ulici.

V 18. storočí sa na okolitých svahoch nachádzali vinice a preto tu postupne vznikol vinársky podnik Palugyay alebo podniky Lenárd a Laban, ktoré mali pivnice na výrobu šampanského.

V roku 1900 bol na ulici otvorený sirotinec, ktorý je dnes kultúrnou pamiatkou a slúži ako základná škola Hlboká.

Hlboká cesta kedysi siahala od Šancovej až po dnešnú Brniansku ulicu, no neskôr bola rozdelená a zvyšný úsek od krčmy Funus dostal názov Ulica Prokopa Veľkého.

## Významné objekty
* Sirotinec, teraz ZŠ Hlboká Bratislava
* Hlboká cesta 2 - budova Slovenskej obilnej spoločnosti postavená v rokoch 1941 teraz Ministerstvo zahraničných vecí a európskych záležitostí Slovenskej republiky, predtým ÚV KSS
* vinársky podnik Palugyay - Paluďaiho palác na Pražskej ulici 1 je pešo prístupný z Hlbokej
* Kostol Panny Márie Snežnej, Na Kalvárii 10
* Lurdská jaskyňa
* Budova bývalej ortopedickej kliniky na rohu ulíc Hlboká a Boženy Němcovej 

## Blízke ulice
* Štefánikova ulica
* Šancová ulica
* Pražská ulica
* Križkova ulica
* Ulica Fraňa Kráľa
* Sokolská ulica
* Čapkova ulica
* Urbánkova ulica
* Schillerova ulica
* Havlíčkova ulica
* Ulica Prokopa Veľkého

## Referencie


## Iné projekty

Kategória:Ulice v Starom Meste v Bratislave
Békešskočabiansky obvod

**Békešskočabiansky obvod** () je bývalá administratívna jednotka v Maďarsku v Békešskej župe. Jeho sídlom bolo mesto Békešská Čaba. Obvody boli zavedené v roku 1994 a zanikli v roku 2014, kedy ich nahradili okresy.

## Sídla
*Békéscsaba
*Csabaszabadi
*Kétsoprony
*Szabadkígyós
*Telekgerendás
*Újkígyós

Kategória:Obvody v Maďarsku
Albert

**Albert** môže byť:
* prvé meno, pozri Albert (prvé meno)
* obec vo Francúzsku, pozri Albert (Somme)
* kantón vo Francúzsku, pozri Albert (kantón)
* manžel britskej kráľovnej Viktórie, pozri Albert (britský princ)
* názov filmu:
** český film z roku 1985, pozri Albert (film z roku 1985)
** dánsky animovaný film z roku 2015, pozri Albert (film z roku 2015)
Jukka Jalonen

**Jukka Pertti Juhani Jalonen** (* 2. november 1962, Riihimäki, Fínsko) je fínsky hokejový tréner a bývalý hokejista. V súčasnosti je hlavným trénerom Talianske národné hokejové mužstvo, predtým trénoval Fínske národné hokejové mužstvo a Fínske národné hokejové mužstvo do 20 rokov.

Jalonen bol trénerom viacerých klubov v SM-liige: Ilves (1992-1995), Lukko (1996-1997) a HPK Hämeenlinna (2001-2007), a tiež Vaasan Sport v Mestis lige.

## Referencie

## Zdroj

Kategória:Narodenia v 1962
Kategória:Žijúci ľudia
Kategória:Fínski hokejisti
Kategória:Fínski hokejoví tréneri
Rita Ora

**Rita Ora** (rod. **Rita Sahatçiu**; * 26. november 1990, Priština, Juhoslávia; dnešné Srbsko/Kosovo) je anglická speváčka, skladateľka, herečka, podnikateľka a filantropka.   

Do popredia sa dostala vo februári 2012, keď spolupracovala na singli DJa Fresha s názvom „Hot Right Now“, ktorý dosiahol číslo jeden v Spojenom kráľovstve. Jej debutový štúdiový album *[[Ora (album)|Ora]]* vyšiel v auguste 2012 a debutoval na prvom mieste v krajine. Album obsahoval single číslo jeden – „R.I.P.“ a „How We Do (Party)“. V roku 2012 bola Ora umelkyňa s najväčším počtom singlov v singlovom rebríčku UK Singles Chart, pričom jej tri single dosiahli najvyššiu pozíciu. 

Druhý štúdiový album *[[Phoenix (album)|Phoenix]]* bol vydaný v novembri 2018. Hlavný singel „Your Song“ sa dostal do britskej prvej desiatky a nasledujúce singly „Anywhere“ a „Let You Love Me“ sa dostali do prvej päťky. Vďaka piesni „Let You Love Me“ sa stala prvou britskou sólovou umelkyňou, ktorá mala v Spojenom kráľovstve trinásť top 10 piesní.

## Diskografia
* *[[Ora (album)|Ora]]* (2012)
* *[[Phoenix (album)|Phoenix]]* (2018)
* *You & I* (2023)

## Koncertné turné

* Ora Tour (2012)
* Radioactive Tour (2013)
* The Girls Tour (2018)
* Phoenix World Tour (2019 – 2020)

**Ako predskokan**

* DJ Fresh – DJ Fresh Tour (2012)
* Drake – Club Paradise Tour (2012)
* Coldplay – Mylo Xyloto Tour (2012)

## Filmografia

### Film

### Televízia

## Referencie

## Iné projekty

## Externé odkazy
*Oficiálna webstránka 

## Zdroj

Kategória:Žijúci ľudia
Kategória:Mezzosopranisti
Kategória:Anglické filmové herečky
Kategória:Anglické džezové speváčky
Kategória:Anglické popové speváčky
Kategória:Anglické R&B speváčky
Kategória:Anglické soulové speváčky
Kategória:Osobnosti z Londýna
Kategória:Osobnosti z Prištiny
Kategória:Anglické osobnosti albánskeho pôvodu
Kategória:Interpreti Columbia Records
Alkyoné (dcéra Aiola)

[náhľad|250px|''Alkyoné čaká svojho manžela'', autor:[Herbert James Draper (1863 – 1920)]]
**Alkyoné** alebo **Alkyona** alebo zastarano **Alkyone** (starogr. Ἁλκυόνη – Alkyoné, ) je v gréckej mytológii dcéra vládcu vetrov Aiola a Enarety.

Vydala sa za tráchinskeho kráľa Kéyka. Bol to vášnivý moreplavec a Alkyoné, ktorá ho veľmi milovala, len nerada videla, že sa vydáva na more, lebo sama zo svojho domova vedela, ako nečakane sa rozbúria morské vetry.

Jej obavy sa nanešťastie naplnili. Jedného jasného dňa Kéyx vyplával na more a nečakane ho zastihla prudká búrka. Cez všetku dlhoročnú skúsenosť loď neovládol a stroskotal na pobrežných skaliskách. Alkyoné, ktorá ho čakala pod vysokou skalou, keď zbadala jeho mŕtve telo, zo zúfalstva sa vrhla do vĺn, aby ho ešte posledný raz pobozkala a zomrela s ním.

Bohovia to však nedopustili. Pre jej veľkú lásku k manželovi ju premenili na alku a jej oživeného manžela tiež. Mýty hovoria, že tak spoločne žijú na morskom pobreží a boh vetrov Aiolos ich ochraňuje.

## Referencie

## Zdroje
* 
* 

Kategória:Postavy gréckej mytológie
Mount Robson

**Mount Robson** je najvýznačnejší vrch v severoamerickom pohorí Skalnaté vrchy a je zároveň najvyšším vrchom v pohorí Canadian Rockies. Vrch sa nachádza v Mount Robson Provincial Park v Britskej Kolumbii a je časťou pohoria Rainbow Range. Mount Robson je druhý najvyšší vrch v Britskej Kolumbii po vrchu Mount Waddington.

Mount Robson nesie názov po Colinovi Robertsonovi, ktorý pracoval pre North West Company a Hudson’s Bay Company začiatkom 19. storočia. Texqakallti a Secwepemci, ktorí boli prvými obyvateľmi týchto oblastí nazývali vrch ako *Yuh-hai-has-kun*, teda *Vrch Špirálovej cesty*. Ďalšie neoficiálne názvy sú Cloud Cap Mountain a Snow Cap Mountain.

## Referencie

## Iné projekty

## Externé odkazy
* Mount Robson na Summitpost.org

## Zdroj

Kategória:Vrchy v Skalnatých vrchoch
Kategória:Vrchy v Britskej Kolumbii
Kategória:Trojtisícovky v Kanade
Hofmannovo odbúravanie

**Hofmannovo odbúravanie** alebo **Hofmannovo odbúravanie amínov** alebo **úplná metylácia** je reakcia, pri ktorej vzniká a následne sa odštepuje kvartérna amónna soľ za vzniku konečného terciárneho amínu a alkénu za prítomnosti jódmetánu CH3- I. 

:

Po prvom kroku sa vytvorí kvartérna amónna soľ. Po nahradení jódu hydroxylovým aniónom prebieha eliminácia na alkén. Pri asymetrických amínoch sa vytvorí najviac alkénov, ktoré sú najmenej substituované a najmenej stabilné. Toto pozorovanie sa nazýva *Hoffmanovo pravidlo*. Je priamym opakom normálnych eliminácií, kde je produktom najstabilnejší alkén (tzv. Zaitsevovo pravidlo). 
Reakcia je pomenovaná po svojom objaviteľovi Augustovi Wilhelmovi von Hofmannovi. 

Príklad syntézy trans-cyklookténu:

:

V súvisiacom chemickom teste, zvanom *Herzig-Meyerova alkimidová determinácia*, môže terciárny amín s najmenej jednou metylovou skupinou bez beta-protonácie reagovať s jodovodíkom HI na kvartérnu amónnu soľ, ktorá sa za horúca odbúrava na sekundárny amín. 

## Externé odkazy

* Mechanizmus reakcie: animácie

## Pozri aj
*Eliminácia

## Zdroje
*

Kategória:Organické reakcie
Kategória:Menné reakcie
Sexy Lady

***Sexy Lady*** je singel slovenskej funkovej skupiny Made 2 Mate vydaný v roku 1997 z ich tretieho štúdiového albumu *[[Carousel Life]]*. Singel obsahuje dve verzie predmetnej skladby: LJ Faze Mix je v skutočnosti albumovou verziou a Original Version naopak pôvodnou, odlišnou verziou. Ďalej sa tu nachádza autorská mimoalbumová skladba „Sweet Honey“, ako aj coververzia rovnomennej skladby Stevieho Wondera „I Just Called to Say I Love You“, ktoré mali pôvodne vyjsť spolu ako singel už v roku 1996, avšak vydanie sa napokon nezrealizovalo.

Skladba „Sexy Lady“ (LJ Faze Mix) bola neskôr v predĺženej verzii zaradená na prvý výberový album skupiny *[[Made II Best]]* (1998) a v nepredĺženej verzii, no iba pod základným názvom „Sexy Lady“ na druhý výberový album *[[Best of Made 2 Mate: 1994 – 1998]]* (2008). V takejto podobe sa nachádza aj na pôvodnom štúdiovom albume *Carousel Life* (1997) a v oficiálnom hudobnom videoklipe, ktorý sa však predčasne končí fade-outom.

Skladba „I Just Called to Say I Love You“ sa v nezmenenej podobe nachádza na oboch uvedených výberových albumoch.

Skladba „Sexy Lady“ (Original Version) je exkluzívna pre tento singel.

Skladba „Sweet Honey“ sa v nezmenenej podobe nachádza na výberovom albume *Made II Best* (1998).

Obal ani kompaktný disk singla nenesú žiadny titul, iba názov skupiny.

## Zoznam skladieb
# „Sexy Lady“ (LJ Faze Mix) – 3:48
# „I Just Called to Say I Love You“ – 4:47
# „Sexy Lady“ (Original Version) – 3:59
# „Sweet Honey“ – 4:57

* Skladba č. 2 je coververziou rovnomennej skladby od Stevieho Wondera z jeho LP *[[The Woman in Red]]* (1984)

## Autorstvo
Hudba: 
* Made 2 Mate (1, 3, 4)
* Stevie Wonder (2)
Texty: 
* Katarína Korčeková (1, 3, 4)
* Stevie Wonder (2)

## Zostava
* Radovan Orth – spev, gitara, programovanie
* Róbert Rist – bicí nástroj, perkusia, xylofón, sprievodný spev
* Katarína Korčeková – spev
* Martin Wittgruber – klávesový nástroj, sprievodný spev
* Martin Gašpar – basová gitara, sprievodný spev
* Ivan Vereš – spev, saxofón, flauta, klávesový nástroj, programovanie
* Marcel Benko – perkusia, sprievodný spev

Platí pre kompletný album *Carousel Life*

## Hosťujúci hráči
* Juraj Bartoš – trúbka
* Henrich Tóth – gitara
* Mirek Paťha – akordeón
* Ľubor Priehradník – programovanie
* Jozef Gregor – programovanie

Platí pre kompletný album *Carousel Life*

## Výroba
* Nahrávka: štúdio Propast, Stříbrná Skalice
* Hudobná réžia: Roman Kaiser, Jozef Jamrich, Made 2 Mate
* Zvuková réžia: Petr Ackermann, Ivan Jombík, Igor Baar
* Mixáž: Made 2 Mate, Petr Ackermann (štúdio Propast, Stříbrná Skalice)
* Mastering: Jiří Mošner (štúdio ADK, Praha)
* Návrh obalu a dizajn: Tomáš Salamon (IQ Design)
* Fotografie: Dušan Keim
* Výkonný producent: Ľubomír Karas
* Vydavateľstvo: M2M Records
* Katalógové číslo: 002 (CD)

## Referencie

## Externé odkazy
* Obal
* Skladba ''Sexy Lady'' – oficiálny videoklip

Kategória:Single Made 2 Mate
Kategória:Single z 1997
Kategória:Piesne z 1997
Kyzikos

**Kyzikos** (*Kyzikos*, ) je v gréckej mytológii kráľ na polostrove Kyzikos (dnešný Kapidaghi) v Proponte, dnešnom Marmarskom mori.

Argonauti plávajúci na lodi Argó za zlatým rúnom do Kolchidy, sa na svojej dlhej púti zastavili aj v krajine Dolionov. Ich kráľ Kyzikos Argonautov priateľsky prijal, pohostil a vodcu Iasóna upozornil na nebezpečenstvo hrozných šesťrukých obrov žijúcich na protiľahlom pobreží.

Vďaka tejto rade Argonauti obrov porazili. Postavil sa im Herakles, najprv sám, potom aj s ostatnými druhmi a nakoniec pobili väčšinu obrov spŕškou oštepov a šípov. 

Keď potom Argonauti pokračovali v plavbe, zastihla ich v noci silná búrka a vietor ich zahnal späť k brehom Dolionov. V nočnej tme si Dolioni  Argonautov pomýlili s pirátmi a dali sa s nimi do bitky, v ktorej mnoho Dolionov padlo, medzi nimi aj kráľ Kyzikos šípom Iasóna. Za denného svetla potom všetci zdesene zistili čo sa stalo. Nič si však nemohli vyčítať, lebo nik za to nemohol. Všetci potom spoločne pochovali svojich mŕtvych a nad hrob kráľa Kyzika postavili vysokú mohylu. 

Uvádza sa, že jeho manželka Kleité sa zo žiaľu pomiatla a obesila sa.

## Referencie

## Zdroje
* 
* 

Kategória:Postavy gréckej mytológie
Alexandr Hylák

**Alexandr Hylák** (* 25. december 1983, Pardubice) je český hokejový brankár.

## Klubový hokej
Hylák je odchovancom Pardubického hokeja. V českej extralige debutoval v sezóne 2003/2004. V svojej kariére pôsobil v kluboch HC ČSOB Pojišťovna Pardubice, SC Kolín, Hradec Králové, Šumperk, Vrchlabí, HC Kometa Brno. V súčasnosti (2012) pôsobí v klube HC Košice.

## Externé odkazy
* Profil hráča na www.hc-kometa.cz

Kategória:Českí hokejoví brankári
Kategória:Narodenia v 1983
Kategória:Žijúci ľudia
Kategória:Českí hokejisti
Kategória:Hráči HC Košice
Michel Teló

**Michel Teló** (* 21. január 1981, Medianeira, Paraná, Brazília) je brazílsky sertanejo spevák-skladateľ. Jeho najväčším národným a medzinárodným hitom je skladba „Ai se eu te pego!“, ktorá dosiahla 1. miesto v mnohých európskych krajinách, Latinskej Amerike a v provincii Québec v Kanade.

## Diskografia

;Štúdiové albumy
* *Balada Sertaneja* (2009)

;Koncertné albumy
* *Michel Teló – Ao Vivo* (2010)
* *[[Michel na Balada]]* (2011)

;Skladby
* *Bara Bara Bere Bere* (2012)

## Referencie

## Externé odkazy
* Oficiálna webstránka

## Zdroj

Kategória:Narodenia v 1981
Kategória:Žijúci ľudia
Kategória:Brazílski speváci
Kategória:Brazílski hudobní skladatelia
Juhoamerická volejbalová konfederácia

**Juhoamerická volejbalová konfederácia** (skr. **CSV***Confederación Sudamericana de Voleibol*) je juhoamerická športová konfederácia, ktorá združuje volejbalové zväzy juhoamerických štátov. Vznikla v roku 1946, tzn. že vznikla ako prvá volejbalová konfederácia, a sídli v Rio de Janeiro, v Brazílii. Združuje 12 národných volejbalových zväzov a na jej čele stojí Kolumbíjčan Rafael Lloreda. CSV je členom Medzinárodnej volejbalovej federácie (FIVB). 

## Dejiny
CSV vznikla 12. februára v Buenos Aires alebo 3. júla 1946 v Rio de Janeiro (prevláda stále spor) ešte pred samotným vznikom FIVB aj všetkých ostatných volejbalových konfederácií. CSV takisto ako prvá zorganizovala kontinentálne majstrovstvá v roku 1951.
 
CSV organizuje takisto kvalifikačné turnaje na Letné olympijské hry či Majstrovstvá sveta, turnaj Juhoamerických hier a spolu s NORCECA turnaj Panamerických hier či medzikontinentálnu súťaž Panamerický pohár.

## Doterajší prezidenti CSV

## Členské federácie

## Podujatia
### Národné tímy
* Majstrovstvá Južnej Ameriky
* Panamerické hry (spolu s NORCECA)
* Juhoamerické hry
* Majstrovstvá Južnej Ameriky juniorov
* Majstrovstvá Južnej Ameriky kadetov 
* Panamerický pohár (spolu s NORCECA)
* Panamerický pohár juniorov U21/U20 (spolu s NORCECA)
* Panamerický pohár kadetov U19/U18 (spolu s NORCECA)

### Kluby
* Klubové majstrovstvá Južnej Ameriky vo volejbale

## Pozri aj
* Medzinárodná volejbalová federácia

## Referencie

## Externé odkazy
* Oficiálna stránka CSV 
* CSV na stránke Medzinárodnej volejbalovej federácie 

Kategória:Americké športové organizácie
Kategória:Medzinárodné volejbalové organizácie
Kategória:Organizácie založené v 1946
CSV

**CSV** môže byť:

* skratka pre Confederación Sudamericana de Voleibol, pozri Juhoamerická volejbalová konfederácia
* skratka súborového formátu comma-separated values, pozri comma-separated values
Eurytos

**Eurytos** (* Eurytos*), ) môže byť:
*v gréckej mytológii:
**oichalský kráľ, Heraklov učiteľ v lukostrelbe, pozri Eurytos (Oichalia)
**Gigant, účastník vzbury proti olympským bohom, pozri Eurytos (Gigant)
**jeden z Kentaurov, pozri Eurytos (Kentaur)
**syn élidskeho kráľa Aktora, pozri Eurytos a Kteatos
**syn boha Herma a Antianeiry, pozri Eurytos (syn Herma)
**kráľ v Kárii, otec Eidothey, pozri Eurytos (Kária)
**syn spartského kráľa Hippokoóna, pozri Eurytos (syn Hippokoóna) 
*staroveký grécky filozof z polovice piateho storočia pred Kr., pozri Eurytos (filozof)
Bodrogközský obvod

**Bodrogközský obvod** (doslova *[[Medzibodrožie|Medzibodrožský]] obvod*; ) je bývalá administratívna jednotka v Maďarsku v Boršodsko-abovsko-zemplínskej župe. Jeho sídlom bolo mesto Cigánd. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Pyroklastický sediment

[náhľad|Vrstvy tefry pri [Weibern|Weiberne v pohorí Eifel.]]
**Pyroklastický sediment** (iné názvy:**pyroklastická hornina**, **pyroklastikum**) je usadená hornina sopečného pôvodu, produkty sopečných explózií, ktoré neboli ďalej premiestnené (na rozdiel od epiklastických sedimentov). Zrná pyroklastických sedimentov (**pyroklasty**) tvoria kusy kryštálov, vulkanického skla a hornín. Odporúčanie IUGS definuje pyroklastické uloženiny ako nahromadenie pyroklastov, ktoré môže byť rovnako spevnené aj nespevnené, 75% ich objemu pri tom musia tvoriť napadané pyroklasty. Termín pyroklastická hornina sa používa pre spevnenú tefru.

Termín **pyroklastický materiál** zaviedol americký geológ L. Pirsson roku 1915.

## Klasifikácia
Pyroklastický materiál môžu tvoriť jednotlivé kryštály, kúsky sopečných hornín ale aj podložia (litické fragmenty), pemza - „spenená“, vysoko porézna hornina. Veľkosť častíc pyroklastických hornín sa môže pohybovať od najmenších častíc s priemerom niekoľko mikrónov až po bloky veľkosti rádovo niekoľko metrov.

## Vznik
Pyroklastické uloženiny sú typické pre plínijské erupcie (Vezuv), alebo freatomagmatické erupcie. Pyroklastiká vznikajú spadom vulkanického popola, lapily, bômb a blokov, ktoré boli uvoľnené zo sopky pri erupcii. Pri usadzovaní sa mohli zmiešať s rozdrvenými fragmentmi okolitých hornín, tie však nemôžu tvoriť viac než 25% materiálu. Takéto javy sú zvlášť typické pre explozívne erupcie na súši, menej vo vode. Explozívny vulkanizmus je najčastejší pri viskóznych (kyslých a intermediárnych) lávach, pretože riedke (bázické) lávy majú skôr tendenciu tiecť vo forme lávových prúdov.

Pri explozívnych erupciách na svahoch sopiek bežne vznikajú pyroklastické prúdy. Suspenzie horúcich plynov a vulkanického materiálu, ktoré sa pohybujú dolu svahom sopky a môžu mať katastrofálne devastujúce účinky. 

## Referencie

## Iné projekty

Kategória:Sopečné produkty
No Love

„**No Love**“ je skladba amerického rappera Eminema, ktorá bola vydaná ako tretí oficiálny singel z jeho siedmeho štúdiového albumu *[[Recovery]]* (2010). Na skladbe sa vokálne podieľal americký rapper Lil Wayne. Skladbu produkoval americký hip-hopový hudobný producent Just Blaze. Skladba obsahuje prvky skladby „What Is Love“ od Haddaway. Skladba je označovaná za jednu z najlepších z albumu *Recovery*. Dosiahla 23. miesto v rebríčku Billboard Hot 100 a vo forme digital download sa v USA predalo viac ako 1 milión jej kópií.

Hudobné video režíroval Chris Robinson. Ukážka mala premiéru na Eminemovom kanáli na YouTube dňa 29. septembra 2010.

## Pozadie
Skladbu „No Love“ napísali Eminem, Lil Wayne a Just Blaze, ktorý neskôr skladbu aj produkoval. Nahraná bola Mikom Strangeom a Ryanom Westom v Effigy Studios vo Ferndale, Michigan. Mixovaná bola Eminemom Strangeom, Westom a Just Blazeom a zvukárom bol Joe Strange. Skladba obsahuje prvky refrénu skladby „What Is Love“ od trinidadsko-holandského speváka Haddaway. Skladba začína 30-sekundovým introm a samplovanými slovami "no love" v echu. Skladba sa dostala do rádií dňa 5. októbra 2010 a bola vydaná ako tretí singel z albumu *Recovery*. Celá skladba má dĺžku takmer päť minút.

## Zoznam skladieb
* **Digital download**
# „No Love“ - 4:59
# „No Love“ (Final Director's Cut Video) - 5:14

* **Nemecký CD singel**
# „No Love“ (Explicit) - 5:00
# „No Love“ (Clean) - 5:00

## Zostava a personál
;Nahrávanie
*Nahraný v: Effigy Studios v Ferndale, Michigan.

;Personál
*Eminem – textár, mixovanie hudby
*Lil Wayne – textár
*Just Blaze – producent, mixovanie, textár
*Mike Strange – nahrávanie, mixovanie
*Joe Strange – asistent zvukára
*Ryan West – nahrávanie, mixovanie
*Dee Dee Halligan – textár
*Junior Torello – textár

;Sample
* Obsahuje prvky skladby „What Is Love“ od Haddaway, ktorú napísali Dee Dee Halligan a Junior Torello.

Zostava a personál prevzatá z *Recovery* digital booklet.

## Rebríčky a certifikácie

### Pozície v rebríčkoch

### Certifikácie

## Referencie

## Externé odkazy
*Oficiálny videoklip na YouTube

## Zdroj

Kategória:Single z 2010
Kategória:Piesne z 2010
Kategória:Single Eminema
Kategória:Piesne Eminema
Kategória:Single Lila Wayna
Kategória:Piesne Lila Wayna
Tomáš Jurčo (1992)

**Tomáš Jurčo** (* 28. december 1992, Košice) je slovenský hokejový útočník hrajúci za klub KHL Barys Nur-Sultan.

## Klubový hokej
Jurčo je odchovancom košického hokeja. V roku 2009 odišiel do zámoria, kde v juniorskej súťaži QMJHL pôsobil v tíme Saint John Sea Dogs. V premiérovej sezóne (2009/2010) v drese Saint John nastúpil vrátane play-off na 85 zápasov a na konto si pripísal 68 bodov (33+35). V sezóne 2010/2011 odohral 61 zápasov a k zisku Memorial Cupu prispel 31 gólmi a 25 asistenciami. V roku 2011 bol draftovaný v druhom kole z celkového 35. miesta klubom NHL – Detroit Red Wings. V auguste 2012 podpísal s Detroitom trojročnú nováčikovskú zmluvu. Sezónu 2012/2013 odohral na farme Detroitu, v klube Grand Rapids Griffins. Sezóna 2013/2014 bola pre Jurča mimoriadne úspešná, prebojoval sa do hlavného tímu Detroitu Red Wings a pripísal si aj štart na ZOH v Soči. V premiérovej sezóne za Detroit nastúpil na 40 stretnutí v ktorých zaznamenal 15 bodov *(8 gólov, 7 asistencií)*.

Vo februári 2017 prvýkrát v kariére menil dres v NHL. Jeho novým pôsobiskom sa stal klub Chicago Blackhawks, ktorý Jurča získal výmenou za výber v treťom kole draftu 2017.

## Štatistiky

## Referencie

## Iné projekty

## Externé odkazy
* 

]
Kategória:Bronzoví olympijskí medailisti v ľadovom hokeji
Kategória:Slovenskí bronzoví olympijskí medailisti
Kategória:Slovenskí hokejisti draftovaní NHL
Kategória:Hokejisti draftovaní klubom Detroit Red Wings
Kategória:Hráči Detroit Red Wings
Kategória:Hráči Chicago Blackhawks
Kategória:Hráči Edmonton Oilers
Kategória:Účastníci MS v hokeji 2018
Kategória:Slovenskí hokejoví útočníci
Kategória:Osobnosti z Košíc
Business-to-consumer

**Business-to-consumer** (iné názvy: **business to consumer, business-to-customer, business to customer**, skrátane **B2C** alebo **B to C**, do slovenčiny prekladané aj ako **(typu) podnik-zákazník, na úrovni podnik-zákazník, pre zákazníkov**) sú obchodné vzťahy a komunikácia priamo medzi podnikom a jeho koncovými zákazníkmi, čiže konečnými spotrebiteľmi (na rozdiel od vzťahov podniku s inými podnikmi, zamestnancami a podobne). Koneční spotrebitelia môže byť fyzické osoby alebo podniky. Anglický výraz sa používa najmä (ale nie len) ako prívlastok, čiže za ním by obyčajne ešte malo nasledovať ďalšie slovo (napr. business-to-consumer marketing, business-to-consumer model).

Najčastejšie sa (anglický) termín používa v súvislosti s IT, teda v súvislosti obchodnými vzťahmi, ktoré sa uskutočňujú pomocou virtuálnych obchodov na internete, rôznych webových aplikácií a pod.. Ide o online obchodovanie na internete, ktoré slúži na predaj tovaru a služieb koncovým zákazníkom. 

B2C zahŕňa:
* prípravu ponúk
* prípravu objednávok
* potvrdzovanie objednávok
* úhradu
* transakciu nehmotných tovarov (software a pod.)
* poskytovanie dokumentov súvisiacich s objednávkou
* marketing

S termínom sa stretávame v marketingu, pri elektronickom obchodovaní (internetové obchody), v informačných sytémoch ERP a informačných systémoch CRM.

## Pozri aj
* Business-to-business
* E-commerce

## Externé odkazy
*http://www.investopedia.com/terms/b/btoc.asp#axzz1ugGKv2Ha
*http://www.pointtopoint.sk/sk/marketing-tipy/marketingovy-slovnik/130-b2c 

Kategória:Marketingová komunikácia
Kategória:Elektronická komunikácia
Ázijská plavecká federácia

**Ázijská plavecká federácia** (skr. **AASF***Asian Swimming Federation*) je ázijská športová konfederácia, ktorá združuje plavecké zväzy ázijských štátov. Vznikla v roku 1978 v Berlíne a sídli v Maskate, v Ománe. Momentálne (2012) združuje 45 národných volejbalových zväzov a na jej čele stojí šejk Khaled Bader Mohammad Al Sabah z Kuvajtu. AASF je členom Medzinárodnej plaveckej federácie (FINA) a takisto OCA. 

AASF združuje nasledovné plavecké športy:
* plávanie
* vodné pólo
* synchronizované plávanie
* skoky do vody
* diaľkové plávanie

## Členské federácie

## Podujatia
* všetky športy:
** Ázijské hry

* plávanie:
** Plavecké majstrovstvá Áziekaždé 4 roky
* skoky do vody:
** Ázijský pohár v skokoch do vody
* diaľkové plávanie
** Majstrovstvá Ázie v diaľokovom plávaní
* vodné pólo:
** Majstrovstvá Ázie vo vodnom pólekaždé 2 roky
** Majstrovstvá Ázie vo vodnom póle juniorov
** Ázijský pohár vo vodnom pólekaždé 2 roky
** Klubové majstrovstvá Ázie vo vodnom póle *(muži)*

## Pozri aj
* Medzinárodná plavecká federácia

## Referencie

## Externé odkazy
* Oficiálna stránka AASF 

Kategória:Ázijské športové organizácie
Kategória:Plavecké organizácie
Kategória:Organizácie založené v 1978
Bazilika svätého Prokopa

náhľad|Celkový pohľad na areál baziliky
**Bazilika svätého Prokopa** je románsko-gotický kresťanský kostol v Třebíči. Bol vybudovaný na mieste pôvodnej mariánskej kaplnky pri benediktínskom kláštore približne v rokoch 1240 až 1280. Ako súčasť objektu „kláštora s kostolom sv. Prokopa“ sa stal v roku 2002 národnou kultúrnou pamiatkou a o rok neskôr bol spoločne so židovskou štvrťou zapísaný na zoznam svetového dedičstva UNESCO.

Pôvodným patrociniom baziliky bolo Nanebovstúpenie Panny Márie. Svätý Prokop sa stal patrónom baziliky v roku, kedy sa pripomínalo päťstoročné výročie jeho svätorečenia, teda v roku 1704; v tomto roku dal Jan Karel, hrabě z Valdštejna, vytvoriť z presbytéria baziliky zámockú kaplnku sv. Prokopa.

Svojim účelom je bazilika svatého Prokopa farským kostolom farnosti Třebíč-zámo a je tiej jej vlastnictvom.

## Význam
náhľad|vľavo|Areál bývalého kláštera
Mimoriadna architektonická hodnota baziliky svätého Prokopa tkvie v tom, že v sebe spája princípy dvoch slohových období: románskeho a gotického. Nie je to pritom stavba prechodná: prvky gotické neprekrývajú prvky románske. Hoci stavitelia chrámu vychádzali z románskej koncepcie, boli už zoznámení s gotickými prvkami a pracovali s nimi; príkladom sú masívne gotické rebrá krypty. Pritom vonkajšik veľkej apsidy je s výnimkou niekoľkých detailov takmer úplne románsky.

Zaujímavosťou, ktorá vynikla až potom, čo boli múry zbavené omietok a ponechaná im len ich surová kamenná podoba, sú značky kamenárov na niektorých kvádroch. Vnútorné omietky boli odstránené na popud ďalšieho obnovovateľa kostola, architekta Kamila Hilberta. Za obnovou vôbec ale stál vtedajší třebíčsky dekan a farár zámocke farnosti František Borgiáš Doležel.

Ďalšou zaujímavosťou môže byť, že na stavbu baziliky väčšinou poslúžila miestna hrubozrnná šedá žula, len miestami – kde bol dôraz na detaily – doplnená oslavanským pieskovcom.

## Referencie


## Iné projekty

## Externé odkazy
* Zámek a bazilika v Třebíči 
* Bazilika svatého Prokopa v Třebíči (UNESCO)
* Třebíč byla zapsána na seznam dědictví UNESCO 

## Zdroj

Kategória:Lokality Svetového dedičstva v Česku
Kategória:Rímskokatolícke kostoly v Česku
Kategória:Kostoly zasvätené svätému Prokopovi
Kategória:Románske kostoly v Česku
Kategória:Gotické kostoly v Česku
Kategória:Národné kultúrne pamiatky v Kraji Vysočina
Kategória:Třebíč
Kategória:Baziliky v Česku
Kategória:Stavby v okrese Třebíč
Laakdal

**Laakdal** je belgická obec vo Flámskom regióne v provincii Antverpy. 

## Obyvateľstvo
Laakdal má približne  obyvateľov (2010). 

## Časti obce
Od 1. januára 1977 obec Laakdal pozostáva z týchto častí (bývalých obcí):
* Eindhout
* Vorst
* Varendonk
* Veerle

## Referencie


## Iné projekty

## Externé odkazy
* Oficiálna stránka 

Kategória:Obce v provincii Antverpy
Kandalakša

**Kandalakša** (rusky : *Кандала́кша*, fínsky : *Kantalahti*, karelsky : *Kannanlakši*) je mesto v Rusku, v Murmanskej oblasti. Nachádza sa na brehu Kandalakšského zálivu, ktorý je výbežkom Bieleho mora. Mesto sa nachádza len približne 68 km za Severným polárnym kruhom. V roku 2010 tu žilo asi 35 659 obyvateľov.

## Dejiny

Prvé záznamy o meste ako o osade sú už z 11. storočia. V 13. storočí sa stala spolu s južnou časťou polostrova Kola súčasťou Novgorodskej republiky, v roku 1478 bola pripojená k Moskovskej Rusi. V roku 1915 tu bol vybudovaný prístav a v roku 1918 bola Kandalakša napojená na železničnú sieť prostredníctvom tratí spájajúcej Petrohrad s Murmansk.

Od roku 1995 je v prevádzke ropný prístav Vitino, nachádzajúci sa niekoľko kilometrov južne od Kandalakši, neďaleko železničnej stanice Beloje More.

## Partnerské mestá
*  Kemijärvi, Fínsko
*  Piteå, Švédsko

## Iné projekty

## Zdroj

Kategória:Mestá v Rusku
Kategória:Prístavné mestá v Rusku
Sophie z Lichtenštajnska

**Sophie Elisabeth Marie Gabrielle** (28. október 1967, Mníchov) je dcéra princa Maxa Emanuela, vojvodu bavorského, a jeho ženy švédskej grófky Elisabeth Douglas.

Pred svadbou s lichtenštajnským korunným princom Aloisom používala svoj titul *vojvodkyňa bavorská* a *princezná bavorská* po otcovi, ale tieto tituly neboli platné z dôvodu zrušenia šľachtických titulov v SRN po prvej svetovej vojne. Jej prvým legálnym šľachtickým titulom sa teda stal až titul po manželovi *korunná princezná lichtenštajnská*.

## Vzdelanie
V rokoch 1978-1980 navštevovala dievčenskú školu v Heiligenstadt, neskôr dievčenskú internátnu školu v Lenggries. Potom študovala angličtinu a anglickú literatúru na katolíckej univerzite v Eichstätt.

## Manželstvo a deti
3. júla 1993 sa vo Vaduze vydala za lichtenštajnského princa Aloisa. Majú spolu 4 deti:
* Joseph Wenzel Maximilian Maria (* 24. máj 1995) 
* Marie-Caroline Elisabeth Immaculata (* 17. október 1996)
* Georg Antonius Constantin Maria (* 20. apríl 1999)
* Nikolaus Sebastian Alexander Maria (* 6. december 2000)

## Pozri aj
* Lichtenštajnovci
* Wittelsbachovci

## Zdroj

Kategória:Osobnosti z Mníchova
Kategória:Lichtenštajnovci
Kategória:Wittelsbachovci
Žmerynka

**Žmerynka** (; ; ; ; ) je mesto na juhozápadnej Ukrajine; leží v historickom kraji zvanom Podolie a administratívne spadá pod Vinnyckú oblasť. Žije tu cez 35 000 obyvateľov, prevažne Ukrajincov. Žmerynka bola povýšená na mesto iba roku 1903.

Žmerynka je už od konca 19. storočia veľmi dôležitým železničným uzlom: stretávajú sa tu totiž diaľkové trate Moskva-Kyjev-Vinnycia-Žmerynka-Kišiňov a Poľsko-Ľvov-Žmerynka-Odesa/Krym. Rozsiahla železničná stanica má novorenesančnú budovu a pripomína tak veľké stredo- a západoeurópske stanice.

## Partnerské mestá
*  Sheki, Azerbajdžan
*  Skarżysko-Kamienna, Poľsko

## Iné projekty

## Externé odkazy
* Neoficiálne stránky  
* Pamiatky na Castles.com.ua 

## Zdroj

Kategória:Mestá na Ukrajine
Kategória:Vinnycká oblasť
Petri Vehanen

**Petri Vehanen** (* 9. október 1977, Rauma, Fínsko) je fínsky profesionálny hokejový brankár, ktorý v súčasnosti hrá v klube HC Lev Praha v KHL.

## Hokejová kariéra
### [[SM-liiga]]
Vehanenova kariéra začala v klube Lukko Rauma, nachádzajúcom sa v jeho rodnom meste. Po sezóne 2007/08 sa ako brankárska jednotka tímu Rauman Lukka pripojil k fínskej hokejovej reprezentácii. 

Tiež hral za tímy Jääkotkat a Forssan Palloseura.

### Kariéra v Európe
V Európe hral za ruský klub Neftechimik Nižnekamsk, nórsky Viking Hockey, kde bol vyhlásený za najlepšieho brankára ligy v sezóne 1998-99, taliansky HC Pustertal – Val Pusteria Wolves a švédsku Moru IK. V súčasnosti pôsobí v klube Ak Bars Kazaň, ktorému v roku 2010 pomohol k triumfu v Kontinentálnej hokejovej lige.

### Medzinárodné pôsobenie
Prvým veľkým medzinárodným turnajom bol pre neho Majstrovstvá sveta v ľadovom hokeji 2008, kde pomohol v zápase s Nórskom k výhre 3:2 v predĺžení. Zúčastnil sa aj MS 2010 a MS 2011.

## Iné projekty

## Externé odkazy
* Kariérne štatistiky Petriho Vehanena na The Internet Hockey Database

## Zdroj

Kategória:Hráči Mora IK
Kategória:Hráči Lukko Rauma
Kategória:Hráči Ak Bars Kazaň
Kategória:Hráči Neftechimik Nižnekamsk
Kategória:Hráči Viking Hockey
Kategória:Hráči HC Lev Praha
Kategória:Osobnosti z Raumy
Kategória:Účastníci MS v hokeji 2008
Kategória:Účastníci MS v hokeji 2010
Kategória:Účastníci MS v hokeji 2011
Kláštor Fountains

**Kláštor Fountains** sa nachádza v anglickom grófstve North Yorkshire. Ide v podstate o ruiny cisterciánskeho kláštora. Kláštor bol založený v roku 1132 ako dcérsky kláštor francúzskeho Clairvaux.

V roku 1986 bol zapísaný do zoznamu svetového kultúrneho dedičstva UNESCO.

## Iné projekty

## Externé odkazy
* Oficiálna stránka
* UNESCO World Heritage List: Studley Royal Park including the Ruins of Fountains Abbey

## Zdroj

Fountains
Fountains
Kategória:Románske stavby v Spojenom kráľovstve
Kategória:Gotické stavby v Anglicku
Kategória:Lokality Svetového dedičstva v Spojenom kráľovstve
Kategória:Stavby v North Yorkshire
Česko-slovenská hokejová liga 1960/1961

**Sezóna 1960/1961** bola 18. ročníkom Česko-slovenskej hokejovej ligy. Hrala sa pod názvom **I. liga**. Súťaž mala 12 účastníkov. Majstrom sa stalo družstvo Rudá hvězda Brno. Vypadli družstvá Spartak ZJŠ Brno a TJ Gottwaldov. Postúpili družstvá Dukla Litoměřice a VŽKG Ostrava.

## Poradie
### Základná časť

### Skupina o titul

### Skupina o záchranu

## Najlepší strelci
* Jozef Golonka (Slovan Bratislava) –  35 gólov
* Václav Pantůček (Rudá hvězda Brno) – 35 gólov
* Josef Vimmer (SONP Kladno) – 35 gólov
* Ján Starší (Slovan Bratislava) – 35 gólov
* Jiří Dolana (Tesla Pardubice) – 35 gólov
* Zdeněk Haber (Spartak Plzeň) – 35 gólov
* Vlastimil Bubník (Rudá hvězda Brno) – 35 gólov
* Jiří Pokorný (Spartak Praha Sokolovo) – 35 gólov
* Jaroslav Jiřík (SONP Kladno) – 35 gólov
* Josef Bárta (Slovan Bratislava) – 35 gólov
* Jan Klapáč (Dukla Jihlava) – 35 gólov

## Káder majstra [[HC Kometa Brno|RH Brno]]
* **Brankári:** Vladimír Nadrchal, Karel Ševčík
* **Hráči:** František Mašlaň, Ladislav Olejník, Rudolf Potsch, Jiří Andrt, Slavomír Bartoň, Bronislav Danda, Karel Šůna, František Vaněk, Vlastimil Bubník, Rudolf Scheuer, Josef Černý, Václav Pantůček, Karel Skopal, Vladimír Šubr, Ivo Winkler, František Ševčík
* **Tréneri:** Vladimír Bouzek

## Externé odkazy
* Stránky venované česko-slovenskej hokejovej lige 
* História československého a českého hokeja 

Kategória:Česko-slovenská hokejová liga
Kategória:Ľadový hokej v 1960
Kategória:Ľadový hokej v 1961
Unna

**Unna** je mesto v nemeckom spolkovom štáte Severné Porýnie-Vestfálsko. Je hlavným mestom okresu Unna. V roku 2010 tu žilo 66 502 obyvateľov.

## Časti mesta

## Dejiny
Prvá písomná zmienka o meste pochádza z listiny kolínskeho pútneho biskupa zo 6. augusta 1032. Pôvodne bola Unna hlavne poľnohospodárskym mestom, v 19. storočí sa tu však začal rýchlo rozvíjať priemysel. V starej časti mesta sa nachádza množstvo hrazdených budov postavených medzi 16. až 19. storočím. Táto časť mesta prežila bombardovanie spojeneckými vojskami počas 2. svetovej vojny, a po jej skončení sa stala akousi vstupnou bránou do moderného mesta.

## Partnerské mestá
*  Ajka, Maďarsko
*  Döbeln, Sasko, Nemecko
*  Kirklees, Spojené kráľovstvo
*  Palaiseau, Francúzsko
*  Pisa, Taliansko
*  Waalwijk, Holandsko

## Iné projekty

## Zdroje
* 

Kategória:Mestá v Severnom Porýní-Vestfálsku
Kategória:Hanza
Chrám Svätej Trojice (Belehrad)

náhľad|Chrám Svätej Trojice v Belehrade
**Chrám Svätej Trojice** (, ) je chrámom Ruskej pravoslávnej cirkvi v hlavnom meste Srbska Belehrad. Nachádza sa neďaleko Chrámu svätého Marka, ktorý patrí Srbskej pravoslávnej cirkvi.

## Dejiny
Chrám bol postavený v roku 1924 pre ruských bielogvardejcov, ktorí utiekli po víťazstve komunistov v Rusku. Jeho architektom bol Valerij Staševskij. Na miesto, kde bol postavený bola dovezená piaď zeme z Ruska, ktorá mala symbolizovať stratený domov ruských pravoslávnych emigrantov. Chrám bol vybudovaný v štýle staroruskej cirkevnej architektúry. Až do roku 1944 sa v ňom nachádzali vlajky a odznaky, ktoré získala víťazná ruská armáda od Napoleona a osmanských vojsk počas vojen v 19. storočí. Bol ťažko poškodený bombardovaním letectvom NATO počas útoku proti Juhoslávii v roku 1999. O rok neskôr sa začali práce na jeho obnovení a v roku 2007 ho opäť vysvätil patriarcha Kiril z Ruska.

## Externé odkazy
* Русская земля в Белграде - srpska.ru
* O ruskom chráme v Belehrade- Beocity.ru

Kategória:Stavby v Belehrade
Kategória:Pravoslávne chrámy v Srbsku
Kategória:Architektúra z 1924
Sibirskij gosudarstvennyj aerokosmičeskij universitet imeni akademika M. F. Rešetňova

thumb|Sibírska štátna letecko-kozmická univerzita, budova H, 2012
**Sibirskij gosudarstvennyj aerokosmičeskij universitet imeni akademika M. F. Rešetňova** (, skrátene *СибГАУ*; doslova *Sibírska štátna letecko-kozmická univerzita akademika M. F. Rešetňova*) je jedna z univerzít v Rusku. 
Sídli v Krasnojarsku, pripravuje vysoko kvalifikovaných odborníkov v oblasti letectva a kozmonautiky. Na výskume a vývoji spolupracuje najmä s podnikom Krasmaš a Krasnojarskými aerolíniami.

Univerzita bola založená v roku 1960 pri Krasmaši pod názvom "Závod-vtuz - pobočka Krasnojarského polytechnického inštitútu" (Завод-втуз - филиал Красноярского политехнического института; vtuz je skratka z vysoká technická škola - высшее техническое учебное заведение). Na škole sa vzdelávali špecialisti na kozmické a letecké strojárstvo bez toho, aby opustili svoju prácu. V roku 1989 školský závod získal samostatnosť ako "Krasnojarský inštitút kozmickej techniky - závod-vtuz" (Красноярский институт космической техники - завод-втуз). Od roku 1992 škola niesla názov "Sibírska letecko-kozmická akadémie" (Сибирская аэрокосмическая академия, САА), roku 2002 bola premenovaná na "Sibírsku štátnu letecko-kozmickú univerzitu akademika M. F. Rešetňova" (Сибирский государственный аэрокосмический университет имени академика М. Ф. Решетнёва).

## Iné projekty

## Externé odkazy
* oficiálna stránka 

Kategória:Krasnojarsk
Kategória:Univerzity v Rusku
Kategória:Letecké školy